laion/Wikipedia-Exotic huggingface dataset:
מריה לייג'רסטם

מריה לייג'רסטם (באנגלית: Maria Leijerstam; נולדה ב-14 ביוני 1978) היא שיאנית גינס, הרפתקנית ולשית, והראשונה שהגיעה אל הקוטב הדרומי באופניים. לייג'רסטם היא ילידת אברדייר שבוויילס. ב-27 בדצמבר 2013 הגיעה אל הקוטב הדרומי, לאחר מסע אופניים שנמשך 10 ימים, 14 שעות ו-56 דקות, מקצה יבשת אנטארקטיקה עד הקוטב הדרומי. את כל הדרך עשתה בדיווש על אופניה, בכך השיגה גם שיא עולם חדש במשך הזמן למסע בכוח שרירי אדם בלבד מחוף אנטארקטיקה אל הקוטב. אופני הקוטב של לייג'רסטם תוכננו במיוחד לצורך מסע זה, והם היחידים במינם בעולם. מסעה של לייג'רסטם החל ב-17 בדצמבר 2013, בקצה מדף הקרח רוס, 85°27.066′S 150°3.044′W﻿ / ﻿85.451100°S 150.050733°W﻿ / -85.451100; -150.050733, דרך רכס ההרים הטראנס-אנטארקטיים, על קרחון לוורט. הגובה המקסימלי שהגיעה אליו במסעה היה 2,941 מטר. גובה הקוטב הדרומי הוא 2,835 מטר. מסע האופניים הייחודי של לייג'רסטם התאפשר הודות לקיומו של כביש חוצה הקוטב הדרומי, המשמש להעברת דלק אל התחנה האנטארקטית אמונדסן-סקוט. עם זאת, סחף שלג שהצטבר על נתיב הנסיעה הקשה על ההתקדמות, שבה לא נעזרה בשום אמצעי פרט לכוח שריריה. בסך הכל גמאה לייג'רסטם 638 ק"מ, בין 10 ל-17 שעות ביום ללא ימי מנוחה. בדרכה אל הקוטב הדרומי נאלצה לייג'רסטם לעקוף אזור בתרונים רחב ידיים מעל קרחון לוורט. בתרונים כאלה היוו מכשולים אימתניים במשלחות קודמות אל הקוטב הדרומי ואף גבו חיי אדם. משך המסע הרגיל מתחנת מקמרדו עד הקוטב הדרומי, בטרקטורים זחליליים הגוררים מזחלות, נמשך כ-40 ימים. הטמפרטורה הנמוכה ביותר שנמדדה במהלך מסעה הייתה 29 מעלות צלזיוס מתחת לאפס, שרישומן קשה פי כמה מחמת הרוחות המקפיאות. מדיה וקבצים בנושא מריה לייג'רסטם בוויקישיתוף אתר האינטרנט הרשמי של מריה לייג'רסטם מריה לייג'רסטם, ברשת החברתית פייסבוק מריה לייג'רסטם, ברשת החברתית אינסטגרם מריה לייג'רסטם, ברשת החברתית LinkedIn אתר וייטאייסייקל, מריה לייג'רסטם, שיאנית גינס (אורכב 03.03.2016 בארכיון Wayback Machine) בנג'מין רייט, "האינדפנדנט", 27 בדצמבר 2013
איליין פיינסטיין

איליין פיינסטיין (באנגלית: Elaine Feinstein‏, 24 באוקטובר 1930 – 23 בספטמבר 2019) הייתה משוררת, סופרת, מחזאית, ומתרגמת יהודייה-בריטית. פיינסטיין נולדה בליברפול וגדלה בלסטר, ואביה ניהל מפעל קטן לרהיטי עץ. והיא למדה והתחנכה באוניברסיטת קיימברידג' ולאחר מכן עבדה כמרצה באוניברסיטת אסקס בין השנים 1967–1970. פיינסטיין כתבה כ-14 רומנים כ-30 ספרים שונים ומחזות רבים. פיינסטיין נפטרה ב-23 בספטמבר 2019. הותירה אחריה שלושה ילדים. יציאת אמברסטון, בעברית: כתר, 1987. לאהוב את ברכט, בעברית: אור יהודה: הוצאת הד ארצי, תרגמה מאנגלית ורדה ירושלמי, 1999. וידויה של ליידי צטרלי, בעברית: אור יהודה: הוצאת הד ארצי. The Russian Jerusalem (ירושלים הרוסית), 2008 (לא תורגם לעברית). Ted Hughes: The Life of a Poet (טד יוז - חיי המשורר), הוצאת וינפרד וניקולסון 2001 (לא תורגם לעברית). 1971: עץ תפוח הקסם, לונדון, האצ'ינסון. 1990: עיר המוזיקה האצ'ינסון. 1997: אור יום. 2000: זהב. 2009: כלה של קרח. יוני 2010: ערים. 1980: הדים. 1981: סוף האביב. 1983: יום חופש. 1985: מרינה צבטייבה: חיים. 1987: אם אי פעם אוכל לגעת ברגליים שלי שוב. 1990: הגבר בחיים שלה. 1994: אספת חורף. 1970: פרס לתרגום / המועצה לאמנויות. 1971: פרס בטי מילר. 1979: פרס לתרגום / המועצה לאמנויות. 1981: פרס לתרגום / המועצה לאמנויות. 1981: חבר באגודה המלכותית לספרות. מדיה וקבצים בנושא איליין פיינסטיין בוויקישיתוף איליין פיינסטיין באתר carcanet Profile at Poetry Archive Contemporary writers Podcast interview with Elaine Feinstein at the Aldeburgh Poetry Festival "She Means It When She Rhymes: Marina Tsvetaeva: Selected Poems." Review from Thumbscrew. No 17 – Winter 2000/1 איליין פיינסטיין, באתר אנציקלופדיה בריטניקה (באנגלית) אילין פינשטין (1930-), דף שער בספרייה הלאומית איליין פיינסטיין, במסד הנתונים הקולנועיים IMDb (באנגלית) איליין פיינסטיין באתר carcanet
טאז'רס (קורדובה)

קלוב אתלטיקו טאז'רס (בספרדית: Club Atlético Talleres; מוכר גם כטאז'רס דה קורדובה, או בפשטות טאז'רס) הוא מועדון ספורט מהעיר קורדובה שבארגנטינה, המפורסם בשל קבוצת הכדורגל שלו. הקבוצה משחקת מאז עונת 2016/17 בליגת העל הארגנטינאית, שבה השתתפה בעבר לסירוגין ב-21 עונות, בין השנים 1980 ו-2004. מלבד כדורגל גברים ונשים, מחזיק המועדון בקבוצות בענפי ספורט נוספים: כדורסל, קטרגל, הוקי שדה, כדוריד, קראטה, טאקוונדו, כדורעף וגלגיליות. המועדון נוסד על ידי אנגלים שעבדו במוסכי הרכבת בקורדובה (פירוש המילה taller בספרדית הוא מוסך). המייסד, תומאס לאוסון, אהד את הקבוצה האנגלית בלקברן רוברס וממנה לקח את הצבעים לקבוצה שהקים - כחול ולבן. ההישגים הגדולים ביותר של המועדון הם, ברמה הלאומית - סגנות הליגה בנסיונל 1977 (יחד עם שלוש הפעמים בהן הגיע המועדון למקום השלישי), וברמה הבינלאומית - זכייה בגביע קונמבול בשנת 1999. זו הקבוצה היחידה בארגנטינה שזכתה בגביע בינלאומי מבלי לזכות באליפות מקומית. כמרבית הקבוצות מחוץ לבואנוס איירס, טאז'רס משויכת להתאחדות הכדורגל הארגנטינאית באופן עקיף. עד לשנת 1969 טאז'רס השתתפה בליגה האזורית של קורדובה. בשנת 1967 החלו להתקיים במהלך מחצית אחת של השנה טורנירי הנסיונל, בהם התחרו קבוצות מליגת העל וקבוצות שהעפילו מהליגות האזוריות. טאז'רס העפילה לראשונה לטורניר זה ב-1969. התוצאות הטובות אותן השיגה בטורנירי הנסיונל של המחצית השנייה של שנות השבעים (סגנות ב-1977 והעפלה לחצאי הגמר של השנים 1976 ו-1978) הביאו לכך שב-1980 הוחלט להעלותה להשתתף בקביעות בליגת העל, גם בטורנירי המטרופוליטנו. טאז'רס שיחקה בליגת העל, לסירוגין (למעט בעונת 1993/94, ובין העונות 1995/96 ו-1997/98), עד לשנת 2004. בסוף עונת 2003/04 ירדה טאז'רס לליגת המשנה, אף על פי שבטורניר קלאוסורה 2004 הגיעה למקום השלישי, עקב שיטת הממוצעים. בליגת המשנה שהתה טאז'רס עד סוף עונת 2008/09, ומאז, למעט בעונת 2013/14, היא שיחקה בליגה השלישית הפדרלית. בסוף עונת 2015 שוב העפילה הקבוצה לליגת המשנה, ובטורניר הבא, "טורניר המעבר" שהסתיים ביוני 2016, זכתה במקום הראשון ובכך עלתה חזרה לליגת העל לאחר 12 שנים. מבין הקבוצות המשויכות בעקיפין להתאחדות, טאז'רס היא היחידה שזכתה בתואר בינלאומי, והיא מחזיקה בכמה שיאים: שיא ההשתתפות במשחקי ליגת העל ושיא הנקודות הצבורות באותה ליגה, הראשונה להשתתף בגביע ליברטדורס וזו שהשתתפה בהכי טורנירי גביע בינלאומיים בינלאומיים: גביע ליברטדורס, גביע מרקוסור וגביע קונמבול. היריבה העיקרית של טאז'רס, ה"קלאסיקו", היא בלגראנו, וזהו גם הדרבי החשוב ביותר בעיר קורדובה. הקבוצה מחזיקה בשיא הצופים למשחק בליגה השלישית בארגנטינה - 62,000 במשחק העלייה לליגה השנייה מול סן חורחה בעונת 2012/13' באצטדיון מריו אלברטו קמפס. הקבוצה מארחת משחקים באצטדיון זה מאז 2012 כיוון שאצטדיונה הביתי, בוטיק דה באריו חרדין, קטן מלהכיל את הצופים הרבים הבאים למשחקיה. הקטור באליי - אלוף עולם במונדיאל 1978 עם נבחרת ארגנטינה לואיס גלבאן - אלוף עולם במונדיאל 1978 עם נבחרת ארגנטינה חוסה דניאל ולנסיה - אלוף עולם במונדיאל 1978 עם נבחרת ארגנטינה חאבייר פסטורה גביע קונמבול - 1999 אליפות ארגנטינה - סגנות 1977 מדיה וקבצים בנושא טאז'רס בוויקישיתוף אתר האינטרנט הרשמי של טאז'רס (בספרדית) טאז'רס, ברשת החברתית פייסבוק טאז'רס, ברשת החברתית אקס (טוויטר) טאז'רס, ברשת החברתית אינסטגרם טאז'רס, סרטונים בערוץ היוטיוב פרופיל, באתר FootballDatabase.eu
פרו קאריל אואסטה

קלוב פרו קאריל אואסטה (בספרדית: Club Ferro Carril Oeste; נקרא בפשטות פרו), הוא מועדון ספורט מהעיר בואנוס איירס שבארגנטינה. המועדון ידוע בעיקר בשל קבוצת הכדורגל שלו, המשחקת מאז שנת 2000 בליגת המשנה הארגנטינאית, אך בעבר השתתפה ב-80 עונות בליגת העל וזכתה בשתי אליפויות. המועדון מיוצג גם בענפים נוספים: כדורסל, כדוריד, כדורעף, אתלטיקה, שחייה, כדורמים, שחמט, ג'ודו, קריקט, סייף וגלגיליות. המועדון נוסד ב-28 ביולי 1904 על ידי 95 עובדי "פרוקאריל דל אואסטה" (רכבת המערב) בשכונת קבז'יטו בעיר. בשנת 1912 זכתה הקבוצה באליפות הליגה השנייה ובגביע הליגה השנייה (קופה קומפטנסיה בולריץ') והעפילה לליגת העל. ב-1931 נטל המועדון חלק בהיווסדה של הליגה המקצוענית. תור הזהב של פרו היה בראשית שנות השמונים, אז זכה המועדון ב-2 אליפויות (טורנירי הנסיונל של 1982 ושל 1984) ו-3 סגנויות (בטורנירי המטרופוליטנו של 1981 ושל 1984 ובטורניר הנסיונל של 1981). המועדון מדורג במקום ה-13 בטבלה ההיסטורית הכללית של ליגת העל הארגנטינאית. כמו כן זכה המועדון במהלך השנים ב-5 אליפויות ליגת המשנה הארגנטינאית (בשנים 1958, 1963, 1969, 1970 ו-1978). השנים שבין 1978 ו-2000 היו התקופה האחרונה של פרו בליגת העל. בשנת 2000 המועדון נשר לליגת המשנה ובעונה שלאחריה באה ירידה נוספת, לליגה השלישית, שם שהה המועדון שתי עונות. מאז עונת 2003/04 משחק המועדון בליגת המשנה. למועדון יריבות היסטורית (מאז 1920) עם מועדון ולס סרספילד והמשחק ביניהם מכונה "אל קלאסיקו דל אואסטה" - "הקלאסיקו של המערב" (מערב בואנוס איירס), אך הוא אינו מתקיים מאז שנת 2000 עקב ההיעדרות של פרו מליגת העל. אנטוניו רומה קרלוס אלברטו וידל - מלך השערים ההיסטורי של הקבוצה אוסקר גארה - אלוף מונדיאל 1986, שיחק בהפועל כפר סבא והפועל באר שבע הקטור קופר אלברטו מרסיקו - כדורגלן השנה בארגנטינה ב-1984 אלחנדרו סאבלה פביאן קנסלריץ' חרמן בורגוס רוברטו אז'אלה סרחיו ואסקס פדריקו פאסיו אליפות ארגנטינה 2: (נסיונל 1982, נסיונל 1984) סגנות: 3 (מטרופוליטנו 1981, נסיונל 1981, מטרופוליטנו 1984) ליגת המשנה הארגנטינאית 5: (1958, 1963, 1969, 1970 ו-1978) בתחילת שנות השמונים זכה המועדון בכמה אליפויות אזוריות בבואנוס איירס. ב-1985 נפתחה ליגת הכדורסל הלאומית (LNB) והמועדון זכה באליפות בשנים 1985, 1986 ו-1989. כמו כן זכה המועדון באליפות דרום אמריקה לאלופות בשנים 1981, 1982 ו-1987. ב-1986 הפסידה בגמר הגביע הבין-יבשתי בכדורסל לז'לגיריס קובנה. שחקן בולט שיצא ממחלקת הכדורסל של המועדון הוא לואיס סקולה. מדיה וקבצים בנושא פרו קאריל אואסטה בוויקישיתוף אתר האינטרנט הרשמי של פרו קאריל אואסטה (בספרדית) פרו קאריל אואסטה, ברשת החברתית פייסבוק פרו קאריל אואסטה, ברשת החברתית אקס (טוויטר) פרו קאריל אואסטה, ברשת החברתית אינסטגרם פרו קאריל אואסטה, סרטונים בערוץ היוטיוב
אוניון (סנטה פה)

קלוב אתלטיקו אוניון (בספרדית: Club Atlético Unión; מוכר גם כאוניון דה סנטה פה או בפשטות אוניון) הוא מועדון ספורט מהעיר סנטה פה שבארגנטינה. המועדון נוסד ב-15 באפריל 1907, והוא נודע בעיקר בשל קבוצת הכדורגל שלו, המשחקת כיום בליגת העל הארגנטינאית. המועדון מפעיל קבוצות בענפי ספורט נוספים, כגון כדורסל, כדורעף, גלגיליות, קשתות, כדורגל אולמות, כדורגל נשים, קראטה, התעמלות ושחייה. מכל אלו בולט הכדורסל, שבו קבוצת המועדון זכתה בליגת העל הארגנטינאית בכדורסל בשנים 1943 ו-1969, וכיום משחקת בליגת המשנה של ארגנטינה. כדורסלן ה-NBA קרלוס דלפינו החל את דרכו במועדון. המועדון, שתחילה היה חלק מהליגה המקומית בסנטה פה, הצטרף להתאחדות הכדורגל הארגנטינאית ב-1940 ועלה לראשונה לליגת העל ב-1966. בשנת 1979 השיג המועדון את הישגו הגבוה ביותר בכדורגל, כשהגיע לגמר הנסיונל מול ריבר פלייט, שזכתה באליפות עקב יתרון שער חוץ. משחק הדרבי מול אתלטיקו קולון מכונה "אל קלאסיקו סנטפסינו", והוא התקיים לראשונה ב-1913. למועדון קיימות גם יריבויות עם נציגות אחרות של פרובינציית סנטה פה: ניואל'ס אולד בויס, רוסאריו סנטראל ואתלטיקו דה רפאלה. הוגו גאטי לאופולדו לוקה - אלוף עולם במונדיאל 1978 פרננדו עלי - מלך השערים ההיסטורי נרי פומפידו - אלוף עולם במונדיאל 1986 ריקרדו אלטמירנו אלברטו אקוסטה לאונרדו מדלון רמון סנטוריון פבלו קבאז'רו איגנסיו קאנוטו אליפות ליגת המשנה הארגנטינאית (2) : (פרימרה B 1966, טורניר מעבר B נסיונל 2014) סגנות ליגת העל הארגנטינאית (1): (נסיונל 1979) מדיה וקבצים בנושא אוניון בוויקישיתוף אתר האינטרנט הרשמי של אוניון (בספרדית) אוניון, ברשת החברתית פייסבוק אוניון, ברשת החברתית אקס (טוויטר) אוניון, ברשת החברתית אינסטגרם אוניון, סרטונים בערוץ היוטיוב
אולימפו

קלוב אולימפו (בספרדית: Club Olimpo; מוכר גם כאולימפו דה באיה בלנקה, או בפשטות אולימפו), הוא מועדון ספורט מהעיר באיה בלנקה שבארגנטינה המשחק בליגת המשנה הארגנטינאית. המועדון נוסד ב-15 באוקטובר 1910, ופעילויותיו העיקריות הן בתחומי הכדורגל והכדורסל. אף על פי שאת הישגיו הגדולים ביותר השיג המועדון בענף הכדורסל (שתי אליפויות ליגת העל הארגנטינאית בכדורסל בשנות השבעים), מאז ומעולם היה הכדורגל תחום פעילותו העיקרי. קבוצת הכדורגל של המועדון משחקת כיום בליגת העל הארגנטינאית. מלבד שני ענפי הספורט שהוזכרו, קיימות במועדון מחלקות ספורט נוספות: שחייה, התעמלות מכשירים, אייקידו, ג'ודו, גלגיליות, משקולות וכדורעף. מקור השם של המועדון בהר האולימפוס היווני, ומקור צבעיו (פסים שחורים-צהובים) בצבעיה של קבוצת פניארול האורוגוואית שנשיאו הראשון של אולימפו אהד. עד לשנות השמונים השתתפה קבוצת הכדורגל של אולימפו בטורניר המקומי של באיה בלנקה, ה"ליגה דל סור" (ליגת הדרום, כשהכוונה היא לדרום פרובינציית בואנוס איירס), טורניר בו מחזיקה אולימפו בשיא אליפויות - 28 במספר. בשנות השבעים והשמונים העניקה ליגה זו כרטיס כניסה לטורניר האזורי (Torneo Regional) המיועד לקבוצות מחוץ לבואנוס איירס רבתי, שבתורו העניק כרטיסי השתתפות בטורניר הנסיונל, טורניר בו שיחקו קבוצות מפנים הארץ וקבוצות ליגת העל. בדרך זו זכתה אולימפו להשתתף בטורניר הנסיונל של שנת 1984. בשנת 1985 ההצלחה של אולימפו בטורניר האזורי העניקה לה את הזכות להשתתף ב"ליגיז'ה פרה ליברטדורס" (טורניר כניסה לגביע ליברטדורס), שם הפסידה אולימפו לבוקה ג'וניורס ברבע הגמר. בעונת 1988/89 העפילה אולימפו לליגת המשנה הארגנטינאית (פרימרה B נסיונל), אך היא ירדה חזרה לליגה המקומית בתום העונה. בעונת 1996 העפילה אולימפו שוב לליגת המשנה, ומאז ועד היום היא שיחקה באחת משתי הליגות העליונות. בשנת 2002 היא העפילה לראשונה לליגת העל, שם שהתה עד שנת 2006. עוד שיחקה אולימפו בליגת העל בעונות 2007/08, 2010/11 ו-2011/12, ובין עונות 2013/14 ו-2017/2018. הישג השיא של קבוצת הכדורגל היה המקום הרביעי בטורניר קלאוסורה 2011. קרלוס רואה חאבייר פאהס דריו פרננדס סבסטיאן דוברבייר דוד סולארי חוסה מריה בסנטה ליגת המשנה הארגנטינאית (4): אפרטורה 2001, אפרטורה 2006, קלאוסורה 2007, 2009/10 קבוצת הכדורסל של המועדון זכתה בליגת העל הארגנטינאית בכדורסל בשנים 1974 ו-1978. הקבוצה הגיעה למקום השני בליגה בשנים 1980 ו-1986. באליפות המקומית של באיה בלנקה זכתה הקבוצה 19 פעמים. כיום משחקת הקבוצה בליגה השלישית. מדיה וקבצים בנושא אולימפו בוויקישיתוף אתר האינטרנט הרשמי של אולימפו אולימפו, ברשת החברתית פייסבוק אולימפו, ברשת החברתית אקס (טוויטר) אולימפו, ברשת החברתית אינסטגרם
פלטנסה

קלוב אתלטיקו פלטנסה (בספרדית: Club Atlético Platense) הוא מועדון ספורט מפלורידה שבבואנוס איירס רבתי, ארגנטינה. המועדון נוסד ב-25 במאי 1905 וידוע בעיקר בשל קבוצת הכדורגל שלו. הקבוצה משחקת בליגת המשנה הארגנטינאית, אך השתתפה בליגת העל הארגנטינאית במשך למעלה מ-70 שנה והייתה בין המייסדות שלה בעידן המקצועני. תלבושת המועדון מורכבת מהצבעים לבן וחום. המועדון מיוצג גם בענפים נוספים, בהם כדורסל, התעמלות מכשירים, כדוריד, הוקי שדה, כדורגל אולמות, ג'ודו, גלגיליות, פלוטה פאלטה, הוקי רולר, טאקוונדו, אגרוף, שחייה וטניס. קבוצת הכדורסל של המועדון משחקת בליגת המשנה הארגנטינאית. לפלטנסה יריבות ספורטיבית עם שכנתה מאזור צפון בואנוס איירס רבתי, טיגרה, מליגת העל. המשחק הראשון ביניהן שוחק ב-1915, ושנה לאחר מכן התרחשו התנגשויות בין מחנות האוהדים שהולידו את ה"קלאסיקו דה לה סונה נורטה" (הקלאסיקו של אזור הצפון). פלטנסה הועלתה לראשונה לליגת העל, יחד עם קבוצות נוספות כמו בוקה ג'וניורס, כתוצאה מהחלטה של ההתאחדות ב-1912. ב-1916 הקבוצה משיגה את הישגה הגבוה היותר במהלך ההיסטוריה, כאשר היא מוכתרת כסגנית אלופה. בשנות העשרים, עת התקיימו שתי ליגות על מקבילות בארגנטינה, השתתפה בכל אחת מהן קבוצה בשם "פלטנסה". בטבלה המסכמת לעידן החובבני בארגנטינה (בין השנים 1891–1934) תופסת פלטנסה את המקום התשיעי. בקיץ 1951, במהלך מחנה אימונים באירופה, פגשה הקבוצה במשחק ידידות בסן סירו את מילאן, שהייתה באותה העת בלתי מנוצחת בביתה במשך שנתיים, וניצחה אותה בתוצאה 2–3. פלטנסה שהתה בליגת העל עד ירידתה הראשונה ממנה בשנת 1955. פלטנסה שבה לשחק בליגת העל בין השנים 1964 ו-1971 (בטורניר המטרופוליטנו של 1967, תחת הדרכתו של אנחל לברונה, הגיעה עד לחצי הגמר), ובין השנים 1976 ו-1999. ב-2002 הידרדרה הקבוצה לליגה השלישית (מטרופוליטנה), ממנה שבה לליגת המשנה הארגנטינאית ב-2006. בין השנים 2010 ו-2018 שוב שיחקה הקבוצה בליגה השלישית, והיא שבה לליגת המשנה בתחילת עונת 2018/19. בטורניר המעבר בשנת 2020 העפילה הקבוצה לליגת העל הארגנטינאית סנטיאגו ורנאסה לואיס איסלאס דויד טרזגה קלאודיו בורגי אדוארדו קואודט אסטבן פוארטס פביאן קנסלריץ' גונסאלו ברחסיו סגנות ליגת העל הארגנטינאית (1): 1916 סגנות קופה דה אונור (1): 1918 סגנות קופה אסקובר (1): 1943 אליפות ליגת המשנה הארגנטינאית (1): פרימרה B ‏ 1976 אליפות הליגה השלישית בארגנטינה (מטרופוליטנה) (1): פרימרה B ‏ 2005/06, פרימרה B ‏ 2017/18 מדיה וקבצים בנושא פלטנסה בוויקישיתוף אתר האינטרנט הרשמי של פלטנסה פלטנסה, ברשת החברתית פייסבוק פלטנסה, ברשת החברתית אקס (טוויטר) פלטנסה, ברשת החברתית אינסטגרם פלטנסה, סרטונים בערוץ היוטיוב פרופיל, באתר FootballDatabase.eu
עורבני חקיין (סרט)

האם התכוונתם ל... משחקי הרעב: עורבני חקיין - חלק א' – חלק 1 של העיבוד למשחקי הרעב - עורבני חקיין משחקי הרעב: עורבני חקיין - פרק הסיום – חלק 2 של העיבוד למשחקי הרעב - עורבני חקיין
מירנדה IM

מירנדה IM היא תוכנת קוד פתוח המהווה לקוח לרשתות מסרים מיידיים עבור מערכת ההפעלה Windows, ששמה דגש בצורה קפדנית על עקרונות הפשטות והיעילות. עם הצגת גרסה 1.0 ייתכנו כמה שינויים בהצמדות עקרונות אלו. מירנדה מספקת שלד לקוח בסיסי וארכיטקטורת תוספים מתקדמת, שהיא לב העניין. תמיכה בפרוטוקולי מסרים מיידיים נבחרים ותכונות נוספות מיושמים בעזרת תוספים אופציונליים, אשר כמה מהם מגיעים עם החבילה הארוזה של מירנדה כברירת מחדל והשאר ניתנים להורדה מאתר הבית של מירנדה. כך נשארת מירנדה בלתי-תלויה ומהירה, מאחר שהמשתמש יכול בקלות להסיר תכונות שאינו משתמש בהם. נכון לכתיבת שורות אלה ישנם כ-450 תוספים עבור מירנדה. פרוטוקולים הנתמכים על ידי מירנדה בעזרת תוספים: ICQ AIM MSN Messenger IRC Yahoo! Jabber ו־GTalk Gadu-Gadu QQ Tlen BNet NetSend ופרוטוקולים נוספים שלא מפורטים לעיל. מירנדה, שבמקור נועדה להיות לקוח אלטרנטיבי לרשת ICQ, יצאה לציבור לראשונה בשנת 2000 ופיתוחה המשיך מאז. גרסת מירנדה 0.9.43 יצאה ב־6 בפברואר 2012. בעוד תיקוני שגיאות ותכונות משניות עדיין מתוכנתות לתוך קוד המקור, המפתחים הציגו את הגרסה העיקרית הבאה (1.0) שתכיל קוד שנכתב מחדש שיאפשר תכונות חדשות ויכולות נרחבות מעבר למה שמציעה הארכיטקטורה הנוכחית. מירנדה ברוב חלקיה אינה תומכת בכיוון כתיבה עברי (המאפשר הצגה של תיבת ההתכתבות בתצורת מימין־לשמאל) אך ניתן להשתמש בתוספי קריאה וכתיבה מימין לשמאל כמו "TabSRMM". כמו כן, עקב לחצים מצד משתמשים ישראלים נוספה תמיכה ביישור רשימת אנשי הקשר על ידי מפתחי התוספים בתוספי רשימות הקשר השונים (Clist Nicer, Clist Modern ועוד) כך שניתן ליישר את שמות אנשי הקשר ולסדר את הסמלים המופיעים עבור אותם המשתמשים בהתאם. אתר האינטרנט הרשמי של מירנדה IM (באנגלית) מיזם ה־Sourceforge של מירנדה IM
היפריון (ירח)

היפריון (נקרא גם Saturn VII באנגלית Hyperion) הוא ירח של כוכב הלכת שבתאי. הוא ידוע בעיקר עקב תצורתו המיוחדת (המזכירה תפוח אדמה), מסלולו הכאוטי והרכבו המיוחד. היפריון התגלה על ידי צוות האסטרונומים ויליאם בונד וג'ורג' בונד (אב ובנו) ב-16 בספטמבר 1848, ובמקביל באופן בלתי תלוי על ידי ויליאם לאסל ב-18 בספטמבר 1848 שנתן לירח את שמו. לאסל קיבל את הצעתו של האסטרונום ג'ון הרשל אשר נתן את השמות לשבעת ירחי שבתאי שהתגלו קודם לכן, לפי המיתולוגיה היוונית. ולכן לאסל קרא לירח אחר היפריון, אחד מהטיטאנים, במיתולוגיה היוונית. היפריון שונה באופיו משאר הירחים בכך שמסלולו בעל אקסצנטריות גבוהה, תצורתו אינה כדורית והוא נמצא בתהודה מסלולית של 3:4 עם הירח טיטאן. כלומר, כאשר טיטאן מסיים ארבע הקפות סביב שבתאי, היפריון מסיים בדיוק שלוש הקפות. תצורת הסיבוב של הירח היא כאוטית, כלומר ללא סדר קבוע או צפוי מראש. היפריון, יחד עם הידרה וניקס הוא אחד מהירחים הבודדים במערכת השמש אשר אין לו סיבוב קבוע. פני השטח של הירח מרובים במכתשים. לחלקם ניתנו שמות של אלי הירח והשמש במיתולוגיות השונות. ריבוי המכתשים נותנים לירח צורה המזכירה ספוג. מידת הנקבוביות של הירח היא גדולה מ-40%. לארבעת המכתשים הגדולים ניתנו שמות: החללית קאסיני ביצעה מספר יעפים ליד היפריון. הראשון היה ממרחק של 505 ק"מ, ב-26 בספטמבר 2005. שני יעפים נוספים בוצעו ממרחק של 58,000 ק"מ, באוגוסט וספטמבר 2011. היעף האחרון בוצע ב-31 במאי 2015 ממרחק של כ-34,000 ק"מ. היפריון במבט מקרוב, צילום של קאסיני מתאריך 31 במאי 2015 היפריון ביעף הקרוב ביותר, צולם בצבע לא טבעי על ידי הגשושית הויגנס וקאסיני בספטמבר 2005 מדיה וקבצים בנושא היפריון בוויקישיתוף היפריון, באתר אנציקלופדיה בריטניקה (באנגלית) . "Gazetteer of Planetary Nomenclature". IAU Working Group for Planetary System Nomenclature דף היפריון באתר החללית קאסיני בJPL Lassell, W. (14 January 1848). "Observations of satellites of Saturn". Monthly Notices of the Royal Astronomical Society 8 (3): 42–43 Jacobson, R. A. et al, (December 2006). "The Gravity Field of the Saturnian System from Satellite Observations and Spacecraft Tracking Data". The Astronomical Journal 132 (6): 2520–2526. P.C.Thomas, "Hyperion's Sponge-like Appearance"Nature 448, 50-56 (5 July 2007) doi:10.1038/nature05779 Hyperion features on the Gazetteer of Planetary Nomenclature נאס"א, Cassini Prepares for Last Up-close Look at Hyperion, אתר JPL מתאריך 28/5/15 space.com 31/8/2011 hyperion-cassini-flyby-photos.html Saturn's Odd Pockmarked Moon Revealed in New Photos
שיאוליאי (רשות מקומית)

שיאוליאי (בליטאית: Šiaulių rajono savivaldybė, ‏האזנה‏Ⓘ‏; ביידיש ובעברית, גם: שאוול ושאוולי) היא אחת מ-60 הרשויות המקומיות של ליטא. רשות מקומית שיאוליאי משתרעת על פני 1,807 קמ"ר, ואוכלוסייתה מנתה בשנת 2014, למעלה מ-42,000 תושבים. היא גובלת במערבה במחוז טלז. מרכזה המנהלי היא העיר שיאוליאי הנהנית ממעמד מנהלי נפרד (הרשות המקומית של העיר שיאוליאי (לי')), ולכן אינה נכללת בתחומה. עם יישובי הרשות נמנים קורשנאי ובזיליונאי. מדיה וקבצים בנושא שיאוליאי בוויקישיתוף אתר האינטרנט הרשמי של שיאוליאי (בליטאית) שיאוליאי, ברשת החברתית פייסבוק שיאוליאי, סרטונים בערוץ היוטיוב נתונים על הרשות המקומית באתר ממשלתי ליטאי (באנגלית) ערך זה הוא קצרמר בנושא גאוגרפיה של ליטא. אתם מוזמנים לתרום לוויקיפדיה ולהרחיב אותו.
קרטינגה (מחוז משנה)

קרטינגה (בליטאית: Kretingos rajono savivaldybė) הוא אחד מ-60 מחוזות משנה של ליטא, בחלוקה המנהלית של ליטא הוא מחוז-משנה של מחוז קלייפדה. מחוז-משנה קרטינגה משתרע על פני 989 קמ"ר, ואוכלוסייתו מנתה בשנת 2001, למעלה מ-45,700 תושבים. מדיה וקבצים בנושא קרטינגה בוויקישיתוף אתר האינטרנט הרשמי של קרטינגה (בליטאית) אתר האינטרנט הרשמי של קרטינגה (בליטאית ובאנגלית) קרטינגה, ברשת החברתית אינסטגרם נתונים על מחוז-המשנה באתר ממשלתי ליטאי (באנגלית) ערך זה הוא קצרמר בנושא גאוגרפיה של ליטא. אתם מוזמנים לתרום לוויקיפדיה ולהרחיב אותו.
מינגצ'ביר

מינגצ'ביר (אזרית: Mingəçevir) היא עיר בצפון-מרכז אזרבייג'ן כ-239.78 ק"מ צפון-מערבית לבאקו. ההתיישבות הקדומה ביותר של בני אדם במקום מתוארכת לאלף הרביעי והשלישי לפנה"ס. מינגצ'ביר הוקמה ב-1946 בעקבות הקמת תחנת כוח, ב-1948 היישוב קיבל מעמד של עיר. לפי מפקד האוכלוסין של ברית המועצות מ-1989 התגוררו בעיר 85,450 תושבים. לפי מפקד האוכלוסין של אזרבייג'ן מ-2020 התגוררו בעיר כ-106,100 תושבים, והיא העיר הרביעית בגודלה במדינה. בעיר פועלים מספר מפעלים. רוסיה טוליאטי, מחוז סמרה, רוסיה בלארוס פולאצק, בלארוס טורקיה גלבשי (אנ'), טורקיה טורקיה קארס, טורקיה מדיה וקבצים בנושא מינגצ'ביר בוויקישיתוף אתר האינטרנט הרשמי של מינגצ'ביר מינגצ'ביר, ברשת החברתית פייסבוק מינגצ'ביר, סרטונים בערוץ היוטיוב מינגצ'ביר, באתר אנציקלופדיה בריטניקה (באנגלית) http://pop-stat.mashke.org/azerbaijan-division.htm מפקד האוכלוסין של ברית המועצות מ-1989 ערך זה הוא קצרמר בנושא אזרבייג'ן. אתם מוזמנים לתרום לוויקיפדיה ולהרחיב אותו.
לייקוס

Lycos (לייקוס) הוא פורטל אינטרנט הכולל מנוע חיפוש. במהלך המחצית השנייה של שנות ה-90, בשנים הראשונות לאחר השקת הפורטל, לייקוס הכיל את אחד ממנועי החיפוש הראשונים והפופולריים ביותר באינטרנט. הפיתוח של לייקוס החל ב-1994 במסגרת פרויקט ניסיוני לפיתוח מנוע חיפוש בראשות פרופ' מייקל מולדין מאוניברסיטת קרנגי מלון שבפיטסבורג. האתר הושק ב-13 באפריל 1995, והיה באותה העת אחד ממנועי החיפוש הראשונים באינטרנט, ובמהרה האתר הפך לאחד מאתרי האינטרנט הפופולריים ביותר בעולם. במסגרת שיתוף פעולה בין לייקוס לענקית התוכן הגרמנית ברטלסמן, הוקם ב-1999 המהדורה האירופאית של הפורטל - Lycos Europe. בשנת 1998 רכשה לייקוס את שירות האחסון Tripod בעבור 58 מיליון דולרים. במהלך השנים הבאות רכשה לייקוס קרוב ל-20 חברות אינטרנט, בהן Gamesville, WhoWhere, Wired Digital, Quote.com, Angelfire, Matchmaker.com ו-Raging Bull. באוקטובר 2000, במהלך תקופת השיא של בועת הדוט קום, רכשה חברת טרה נטוורקס (חברת האינטרנט של תאגיד הטלפוניה הספרדי טלפוניקה), את לייקוס בעבור 12.5 מיליארד דולרים במניות. באוקטובר 2004 נמכרה לייקוס לתאגיד התקשורת הדרום קוריאני "דאום", בעבור 95 מיליון דולרים במזומן (פחות מ-2% מהמחיר אותו שילמה טרה נטוורקס עבור הפורטל). במהלך 2006 הציגה לייקוס מספר שירותי תקשורת, בהם טלפון לייקוס אשר שילב פיצ'ר שיחות וידאו בזמן אמת ונגן MP3. באוגוסט 2010 נמכרה לייקוס לחברת השיווק ההודית Ybrant Digital בעבור 36 מיליון דולרים. אתר האינטרנט הרשמי של לייקוס (באנגלית) Lycos in $12.5B deal
אאוסנגטה

אָאוּסַנְגָטֶה (בספרדית: Auzangate) הוא הר ברכס וילקנוטה, חלק מהרי האנדים בפרו. גובהו 6,384 מטרים, 100 קילומטרים דרום מזרחית לעיר קוסקו. להר חשיבות רבה במיתולוגיית האינקה. כל שנה, פסטיבל 'קויילור ריטי' (בקצ'ואה "שלג כוכבים") מתקיים עשרים קילומטר צפון לאאוסנגטה בהר קולקיפונקו, והוא אבן שואבת לאלפי עולים לרגל. הוא מתקיים שבוע לפני חג הלחם והיין הקדושים. באזור למוֹת ואלפקות חיות בבר. שבילים בהרים הגבוהים משמשים את רועיהן לסחר עם קהילות חקלאיות בגבהים נמוכים יותר. אחד מנתיבים אלה הוא מהווה מסלול טיול רגלי ידוע ומפורסם. לאזור יש ארבעה מאפיינים גאולוגיים עיקריים: ההרמה האנדית של גרניט, הקרחונים התלויים, עמקי בליית קרחונים, ותצורה פרמינאנית בצבעיה הייחודיים: אדום, אוכרה, טורקיז. האזור מתאפיין גם בגיר וביערות. מוכרת מלאכת יד באאוסנגטה אישה באאוסנגטה סמוך לכפר טינקי מדיה וקבצים בנושא אאוסנגטה בוויקישיתוף